Lido (artist)

Peder Losnegård (født 26. oktober 1992), bedre kjent under artistnavnet Lido (tidligere LidoLido), er en norsk artist, låtskriver og musikkprodusent fra Tysvær, Rogaland.


== Tidlig liv ==
Peder Losnegård vokste opp i en musikalsk familie. Hans far er gospeldirigent og Peder ble tidlig påvirket av gospel og vestkystpop. Da Peder var 10 år møtte han den amerikansk gutten Cody, som introduserte han for hiphop og RnB.


== Karriere ==


=== Tidlig karriere ===
Losnegård deltok i MGP jr. i 2005, under navnet «Lil’ P». Dette artistnavnet var opprinnelsen til navnet «LidoLido», da han på en reise til Kenya samme året møtte barn i Mathareslummen som ikke klarte å uttale «Lil’», men kalte ham «Lido». De neste fem årene gav LidoLido ut fem gratis mixtaper på nettet; trilogien «Play-Loud Music», «The Fresh Breath» og «The Good Guy Mixtape». Han gav også ut sin første offisielle singel «Go’n Be Gone» på plateselskapet Fairplay Ent. Etter hans siste utgivelse, opptrådte Losnegård på NRKs Lydverket  og signerte en platekontrakt med Universal Music Norway. Samtidig fullførte han videregående skole på musikklinjen ved Skeisvang videregående skole i Haugesund.
Hans første utgivelse på Universal Music var singelen «Fake ID (Kidz in the Club)» i 2010. LidoLido gjestet Bjørn Johan Muri hitsingel «Once Upon A Time» samme året. Samme år ble LidoLido valgt ut for å spille på den internasjonale bransjefestivalen SxSW i Austin, USA.


=== 2011- ===
I 2011 kom LidoLidos første gjennombrudd med singelen «Different». Den ble en radiohit og blant annet årets mest spilte låt på NRK P3. Oppfølgeren «Turn Up The Life» feat. Yosef (MadCon) og Timbuktu, ble en enda større hit, mye grunnet opptreden på den TV-sendte Spellemannsprisutdelingen. LidoLido ble samme år valgt til å besøke den såkalte Stargate-skolen.
3. februar 2012 gav han ut sitt debutalbum Pretty Girls & Grey Sweaters på Universal Music, som fikk mye oppmerksomhet hos et usedvanlig bredt publikum. LidoLido produserte selv hele albumet, med Little Steven, Jarle Bernhoft, Timbuktu, Yosef fra Madcon og Ole Edvard Antonsen som gjester. Albumet solgte til norsk platina, og fikk gode kritikker i norsk presse. For albumet ble han dessuten kåret til årets nykommer og fikk Gramostipendet på 250 000 kr. under Spellemannprisen 2012.


== Priser og nominasjoner ==
Nominert til Spellemannprisen 2011 i kategorien årets innovatør
Nominert til Bendiksenprisen 2012
Nominert til MTV Europe Music Awards 2012 i kategorien norsk
Vinner av Spellemannprisen 2012 i kategorien årets nykommer & Gramostipend for albumet Pretty Girls & Grey Sweaters
Nominert til Spellemannprisen 2012 i kategorien pop for albumet Pretty Girls & Grey Sweaters
Vinner av Edvard-prisen 2013 i klassen populærmusikk for albumet Pretty Girls & Grey Sweaters
Vinner av Sildajazzprisen 2015
Nominert til Spellemannprisen 2016 i klassen urban for albumet Everything
Nominert til Spellemannprisen 2020 i klassen RnB/Soul for Peder


== Diskografi ==
AlbumPretty Girls & Grey Sweaters (Universal Music, 2012)
Battle Poetry (Universal Music, 2013)
Everything  (Universal Music, 2016)
Peder (Universal Music, 2020)MixtapesThe Good Guy Mixtape (uoffisiell utgivelse, 2009)Singler«Go'n be Gone» (Fairplay Ent, 2009)
«Fake ID (Kidz in the Club)» (Universal Music, 2010)
«Different» (Universal Music, 2011)
«Turn Up The Life (feat. Timbuktu & Yosef)» (Universal Music, 2011)
«Sleeping on My Piano)» (Universal Music, 2013)
Make the world go round (Universal Music, 2013)Gjesteopptredener«Once Upon a Time» – Bjørn Johan Muri feat. LidoLido, offisiell utgivelse, Universal Music, 2010.Remikser«Bittersweet Remix» – Electric City, 2012.
«Back To School (GoodGuy Edit)» – Kontaktor, 2012.
«Turkish Delight Remix» – Susanne Sundfør, 2011.
«The Brothel Remix» – Susanne Sundfør, 2010.


== Referanser ==


== Eksterne lenker ==
(en) Lido (musician) – kategori av bilder, video eller lyd på Commons 
(en) Lido på Internet Movie Database 
(en) Lido hos The Movie Database 
(en) Lido på Discogs 
(en) Lido på MusicBrainz 
(en) Lido på SoundCloud 
(en) Lido på Spotify 
(en) Lido på Songkick 
(en) Lido på Last.fm 
(en) Lido på Genius — sangtekster 
(en) Lido på AllMusic 
(en) Lido på AllMusic 
Lido på Twitter 
Lido på Twitter 
Lido på Facebook 
Lido på Instagram 
Lido på YouTube